এই যে আমরা আনুগত্যের কথা বলছি, প্রথমত এই আনুগত্য কিন্তু ন্যায়-অন্যায় নির্বিশেষে নয়। ইমাম ও আমীর হুকুম করবেন আল্লাহ-রসুলের হুকুম মোতাবেক, সেই হুকুমের আনুগত্য জাতির জন্য বাধ্যতামূলক, কেননা কলেমার চুক্তি অনুযায়ী প্রত্যেক মুসলিম আল্লাহ-রসুলের হুকুম মানতে অঙ্গীকারাবদ্ধ। দ্বিতীয়ত, আমীরের আদেশের পূর্বে পরামর্শ দেবার বেলায় সবাই কিন্তু সম্পূর্ণ স্বাধীন, কাউকে ভয় না করে জাতির কল্যাণ অকল্যাণ চিন্তা করে উন্মুক্তভাবে পরামর্শ সবাই দিতে পারবেন। সেখানে দোষ-ত্রæটি, সমালোচনা সবই করা যাবে। কিন্তু একবার আমীরের সিদ্ধান্ত হয়ে গেলে তখন আর কোনো প্রশ্ন থাকবে না। তখনই শর্তহীন, দ্বিধাহীন আনুগত্য করার প্রশ্ন আসবে। আল্লাহ নিজেই মানুষ সৃষ্টির পূর্বে মালায়েকদের নিয়ে আলোচনা করেছিলেন। কিন্তু যখন তিনি সিদ্ধান্ত দিলেন সকল মালায়েককে যে, তোমরা আদমকে সেজদা কর, তখন ইবলিশ সেজদা করল না, অবাধ্য হলো, এর শাস্তি তাকে ভোগ করতে হলো। আল্লাহর অবাধ্যতা যেই করবে তাকেই প্রাকৃতিক নিয়মেই শাস্তি ভোগ করতে হয়। কারণ আল্লাহ তাঁর সমুদয় সৃষ্টিজগত পরিচালনা করছেন এক নিখুঁত শৃঙ্খলা দিয়ে, যেখানেই তাঁর আনুগত্য লঙ্ঘন হবে সেখানেই অশান্তি ও অস্থিরতা সৃষ্টি হবে। দুর্ভাগ্যজনকভাবে সেই আনুগত্যের জায়গটাতেই আজ এই জাতি ব্যর্থ।